CELEX: 62012FN0003
Language: hu
Date: 2012-01-04 00:00:00
Title: F-3/12. sz. ügy: 2012. január 4-én benyújtott kereset — ZZ kontra Bizottság

3.3.2012   
            
            
               HU
            
            
               Az Európai Unió Hivatalos Lapja
            
            
               C 65/27
            
         2012. január 4-én benyújtott kereset — ZZ kontra Bizottság
   (F-3/12. sz. ügy)
   2012/C 65/54
   Az eljárás nyelve: olasz
   
      Felek
   
   
      Felperes: ZZ (képviselő: G. Cipressa ügyvéd)
   
      Alperes: Európai Bizottság
   
      A jogvita tárgya és leírása
   
   A Bizottság azon kár megtérítésére való kötelezése, amelyet a felperes — véleménye szerint — a betegsége súlyosságának megállapítására irányuló eljárás aránytalan elhúzódása miatt szenvedett el.
   
      Kereseti kérelmek
   
   
               —
            
            
               A Közszolgálati Törvényszék semmisítse meg azt a határozatot, amelyben a Bizottság elutasítja a felperes által a kinevezésre jogosult hatósághoz benyújtott 2010. november 23-i kérelmet;
            
         
               —
            
            
               semmisítse meg a HR.D.2/MB/ls/Ares(2011) 74616. sz., 2011. január 24-i értesítést, amelyet a felperes 2011. március 3-án, megbízottja pedig 2011. február 25. után vett át;
            
         
               —
            
            
               semmisítse meg — amennyiben szükséges — a 2010. november 23-i kérelmet elutasító határozattal szembeni, 2011. május 20-i panaszt elutasító bizottsági aktust — annak formájától függetlenül —, valamint ezen utóbbi elutasító határozatot, adjon helyt a 2010. november 23-i kérelemnek és a felperes által a kinevezésre jogosult hatósághoz benyújtott 2011. május 20-i panasznak;
            
         
               —
            
            
               állapítsa meg — amennyiben szükséges —, hogy a felperes által az Európai Bizottsághoz benyújtott 2002. november 25-i kérelemre vonatkozó eljárás több mint 5 évig tartott;
            
         
               —
            
            
               állapítsa meg — amennyiben szükséges —, hogy a szóban forgó eljárás időtartama már a 2010. november 23-i kérelem időpontjában is meghaladta az ésszerűnek tekinthető időtartamot, és — pusztán ezen az alapon is — aránytalan és jogszerűtlen volt;
            
         
               —
            
            
               ennek megfelelően kötelezze a Bizottságot a felperes által a 2010. november 23-i kérelem időpontjáig a szóban forgó eljárás ésszerűtlen, aránytalan és jogszerűtlen elhúzódásával összefüggésben indokolatlanul elszenvedett vagyoni és nem vagyoni kár megtérítésére, ezen a címen pedig kötelezze 10 000 EUR, illetve a Közszolgálati Törvényszék által jogosnak és méltányosnak talált ennél kisebb vagy nagyobb összeg megfizetésére;
            
         
               —
            
            
               kötelezze a Bizottságot, hogy a 2010. szeptember 6-i kérelem kézhezvételét követő naptól kezdődően a 20 000 EUR összeg tényleges megfizetéséig fizessen a felperesnek 10 % éves — illetve a Közszolgálati Törvényszék által jogosnak és méltányosnak talált ennél kisebb vagy nagyobb — mértékű kamatot, éves tőkésítés mellett a szóban forgó összeg tekintetében;
            
         
               —
            
            
               az alperest kötelezze a költségek viselésére.